sonderborg.dk

Gutterspace – Graphic Novel bogklub
2025-11-11 16:30 - 17:30 (Europe/Copenhagen) | Biblioteket Sønderborg, Nørre Havnegade 15, Sønderborg, 6400, Danmark
Er du vild med gode historier, ikoniske illustrationer og fascinerende worldbuilding? Bliv en del af vores nye bogklub, Gutterspace!
I Gutterspace* dykker vi i fællesskab ned i klassiske og banebrydende tegneserier. Mød andre ligesindede Graphic novel-læsere, og del dine tanker om alt fra dystopiske universer til indieperler – ingen kedelige analyser, bare gode snakke, passion og fælles læseoplevelser!
Claus Jacobsen, bibliotekar, medstifter af Planet Pulp og allround tegneserie-entusiast, inviterer ind og har håndplukket de første tre titler.
Første bog på programmet: Watchmen – vi starter episk!
Tag din yndlingssnack med, find din indre tegneserienørd frem, og træd ind i Gutterspace. Bogklubben foregår primært på dansk, men samtaler og tegneserierne kan være på engelsk, afhængigt af deltagerne.
*Gutterspace: Det tomme rum mellem tegneseriens paneler, hvor historien “lever videre” i læserens fantasi.

Vi mødes 3 gange i efteråret:
Tirsdag 9. september kl. 16.30 – 17.30: Watchmen (1986) af Alan Moore & Dave Gibbons
Tirsdag 7. oktober kl. 16.30 – 17.30: Hate (1990) af Peter Bagge
Tirsdag 11. november kl. 16.30 – 17.30: LOCAS: The Maggie and Hopey Stories (2004) af Jaime Hernandez

OBS: Biblioteket hjælper gerne med at skaffe tegneserien – henvend dig på dit lokale bibliotek.
Begivenheden foregår her:
Biblioteket Sønderborg
Niveau 2, Indsigten, Nørre Havnegade 15, 6400, Sønderborg
Læs mere om eventet og køb en evt. billet her.

Desinformation som sikkerhedspolitisk våben
2025-11-11 17:30 - 19:30 | Alsion 2, 6400 Sønderborg, Alsion 2, Sønderborg, 6400
Moderne teknologi har betydet, at desinformation og propaganda har fået en helt anden rolle i dag.

Et spændende foredrag om desinformation, og hvordan det kan bruges som et sikkerhedspolitisk våben. Påvirkning er ikke noget nyt fænomen, men moderne teknologi betyder, at desinformation og propaganda har fået en helt anden rolle i dag. Det gælder ikke kun i moderne krig, men også under tærsklen til væbnet konflikt; nemlig som led i såkaldt hybrid krigsførelse.

Foredraget vil primært fokusere på Ruslands anvendelse af desinformation. Siden den russiske invasion af Ukraine i februar 2022 har Rusland kontinuerligt forsøgt at underminere støtten til Ukraine og forsøgt at påvirke demokratiske valghandlinger flere steder. Men hvorfor bruger Rusland desinformation på den måde, og hvordan virker det?

Endelig vil forelæsningen komme ind på, hvad disse storpolitiske magtkampe betyder for den enkelte borger, og hvad man selv kan gøre, når man skal begå sig på sociale medier og forsøge vurdere, hvad man kan tro på?

Foredragsholder Jeanette Serritzlev er militæranalytiker på Forsvarsakademiet med speciale i informationskrig og desinformation og forfatter til bogen ’Informationskrig – påvirkning og propaganda i moderne krigsførelse’ (Samfundslitteratur).

Dato: 11/11 2025
Tid: 17.30 – 19.15
Sted: Alsion, Sønderborg
Pris: 100 kr.

Arrangeret af Sønderborg Folkeuniversitet. Alle er velkomne.

Kan vi finde liv udenfor Jorden? – Livestreaming fra Aarhus Universitet
2025-11-11 18:45 - 21:00 | Biblioteket Gråsten, Ahlmannsparken, Gråsten, Syddanmark, 6300, Danmark
GRÅSTEN: Liv, som vi kender det, kræver flydende vand, energi og de komplekse organiske molekyler som udgør livets byggesten – byggesten som måske er kommet fra rummet. Men hvad er liv? Kan det opstå under andre betingelser? Kan vi mon finde liv uden for Jorden?
”Er vi alene i universet?” er et af menneskehedens mest grundlæggende og dragende spørgsmål. I dag er det ikke længere kun et filosofisk tankeeksperiment. Spørgsmålet om liv udenfor Jorden undersøger forskere aktivt i laboratorierne og med advancerede instrumenter. Men hvad er liv egentlig? Hvordan opstår det? Og hvordan kan vi genkende det på en fjern planet?
Liv, som vi kender det på Jorden, kræver flydende vand, energi og de komplekse organiske molekyler som udgør livets byggesten. Når vi leder efter liv andre steder i universet, tager vi derfor udgangspunkt i netop disse betingelser.
Når det kommer til livets molekylære byggesten har forskningen gjort store fremskridt. Vi har nemlig fundet nogle af byggestenene på kometer og har vist at de kan dannes selv under de meget lave temperaturer og tryk der findes i de interstellare støv- og molekyle-skyer hvor nye stjerner og planeter fødes. Herfra kan de blive leveret til overfladen og atmosfæren af nydannede planeter via fx meteoritter.
Forsøg som begyndte i 1950’ernes kemi-laboratorier har desuden vist, at byggestenene måske også kan dannes i Jordens atmosfære og samles i havene – i det vi kalder “ursuppen”. På den unge Jord har disse byggesten samlet sig til de første primitive celler. Måske kan det samme også ske på andre planeter?
I foredraget vil du desuden høre om Mars og planeter udenfor vores solsystem – såkaldte exoplaneter – og om de kan være hjemsted for hidtil ukendte livsformer. Nogle exoplaneter kan have livsbetingelser, der ligner dem på Jorden. Desuden rummer de isdækkede måner Europa og Enceladus, der kredser om henholdsvis Jupiter og Saturn, skjulte oceaner hvor liv måske kan trives.
Hør mere om alt dette, når astrokemiker Liv Hornekær og astrobiolog Kai Finster dykker ned i det store spørgsmål om liv i universet.
Foredragsholderne
Liv Hornekær er professor i materialefysik ved Århus Universitet. Hun benytter eksperimentelle overfladefysik teknikker til at forske i hvordan livets molekylære byggesten – aminosyrer, nukleobaser, sukker og fedtsyrer – kan dannes i rummet i de områder hvor nye stjerner og planetsystemer opstår.
Hun er leder af Danmarks Grundforskningsfonds Center for Interstellar Katalyse, der har som mål at undersøge reaktioner på overfladen af nanostøvkorn ved de ekstremt lave temperaturer og tryk som man finder i det interstellar rum – rummet mellem stjernerne. Fokus ligger på at udforske dannelsen af livets molekylære byggesten i de interstellare støv- og molekyletåger, som er fødested for nye stjerner og planetsystemer.
Kai Finster er kandidat i biologi fra Aarhus Universitet. Han har en PhD-grad i mikrobiel økologi. Siden 1999 har han været ansat som lektor ved sektion for mikrobiologi, og i 2014 blev han ansat samme sted som Professor i Astrobiologi. Han har især beskæftiget sig med muligheden for at finde liv på Mars. Kai er desuden forfatter til bogen Bakterier i serien Tænkepauser som udkom i 2024.
Offentlige foredrag i Naturvidenskab
Foredraget er en del af serien ”Offentlige foredrag i Naturvidenskab”, som er foredrag der livestreames fra Søauditorierne, Aarhus Universitet. Her har du mulighed for at komme tættere på de nyeste opdagelser og erkendelser inden for naturvidenskab.
Niveauet er højt, og du vil blive udfordret, men du kan få udbytte af alle foredrag uanset dine faglige forudsætninger. Der er fri entré til de alle foredragene.
Man kan stille spørgsmål til forelæseren under foredraget ved at sende en sms eller et tweet.
Foredragsserien arrangeres af Science and Technology, Aarhus Universitet, og udbydes i samarbejde med værter i en række byer og Carlsbergfondet.
Begivenheden foregår her:
Biblioteket Gråsten
Mødelokale 1, Ahlmannsparken Ahlefeldvej 4, 6300, Gråsten
Læs mere om eventet og køb en evt. billet her.

Kan vi finde liv udenfor Jorden? – Livestreaming fra Aarhus Universitet
2025-11-11 18:45 - 21:00 | Biblioteket Sønderborg, Nørre Havnegade 15, Sønderborg, 6400, Danmark
SØNDERBORG: Liv, som vi kender det, kræver flydende vand, energi og de komplekse organiske molekyler som udgør livets byggesten – byggesten som måske er kommet fra rummet. Men hvad er liv? Kan det opstå under andre betingelser? Kan vi mon finde liv uden for Jorden?
”Er vi alene i universet?” er et af menneskehedens mest grundlæggende og dragende spørgsmål. I dag er det ikke længere kun et filosofisk tankeeksperiment. Spørgsmålet om liv udenfor Jorden undersøger forskere aktivt i laboratorierne og med advancerede instrumenter. Men hvad er liv egentlig? Hvordan opstår det? Og hvordan kan vi genkende det på en fjern planet?
Liv, som vi kender det på Jorden, kræver flydende vand, energi og de komplekse organiske molekyler som udgør livets byggesten. Når vi leder efter liv andre steder i universet, tager vi derfor udgangspunkt i netop disse betingelser.
Når det kommer til livets molekylære byggesten har forskningen gjort store fremskridt. Vi har nemlig fundet nogle af byggestenene på kometer og har vist at de kan dannes selv under de meget lave temperaturer og tryk der findes i de interstellare støv- og molekyle-skyer hvor nye stjerner og planeter fødes. Herfra kan de blive leveret til overfladen og atmosfæren af nydannede planeter via fx meteoritter.
Forsøg som begyndte i 1950’ernes kemi-laboratorier har desuden vist, at byggestenene måske også kan dannes i Jordens atmosfære og samles i havene – i det vi kalder “ursuppen”. På den unge Jord har disse byggesten samlet sig til de første primitive celler. Måske kan det samme også ske på andre planeter?
I foredraget vil du desuden høre om Mars og planeter udenfor vores solsystem – såkaldte exoplaneter – og om de kan være hjemsted for hidtil ukendte livsformer. Nogle exoplaneter kan have livsbetingelser, der ligner dem på Jorden. Desuden rummer de isdækkede måner Europa og Enceladus, der kredser om henholdsvis Jupiter og Saturn, skjulte oceaner hvor liv måske kan trives.
Hør mere om alt dette, når astrokemiker Liv Hornekær og astrobiolog Kai Finster dykker ned i det store spørgsmål om liv i universet.
Foredragsholderne
Liv Hornekær er professor i materialefysik ved Århus Universitet. Hun benytter eksperimentelle overfladefysik teknikker til at forske i hvordan livets molekylære byggesten – aminosyrer, nukleobaser, sukker og fedtsyrer – kan dannes i rummet i de områder hvor nye stjerner og planetsystemer opstår.
Hun er leder af Danmarks Grundforskningsfonds Center for Interstellar Katalyse, der har som mål at undersøge reaktioner på overfladen af nanostøvkorn ved de ekstremt lave temperaturer og tryk som man finder i det interstellar rum – rummet mellem stjernerne. Fokus ligger på at udforske dannelsen af livets molekylære byggesten i de interstellare støv- og molekyletåger, som er fødested for nye stjerner og planetsystemer.
Kai Finster er kandidat i biologi fra Aarhus Universitet. Han har en PhD-grad i mikrobiel økologi. Siden 1999 har han været ansat som lektor ved sektion for mikrobiologi, og i 2014 blev han ansat samme sted som Professor i Astrobiologi. Han har især beskæftiget sig med muligheden for at finde liv på Mars. Kai er desuden forfatter til bogen Bakterier i serien Tænkepauser som udkom i 2024.
Offentlige foredrag i Naturvidenskab
Foredraget er en del af serien ”Offentlige foredrag i Naturvidenskab”, som er foredrag der livestreames fra Søauditorierne, Aarhus Universitet. Her har du mulighed for at komme tættere på de nyeste opdagelser og erkendelser inden for naturvidenskab.
Niveauet er højt, og du vil blive udfordret, men du kan få udbytte af alle foredrag uanset dine faglige forudsætninger. Der er fri entré til de alle foredragene.
Man kan stille spørgsmål til forelæseren under foredraget ved at sende en sms eller et tweet.
Foredragsserien arrangeres af Science and Technology, Aarhus Universitet, og udbydes i samarbejde med værter i en række byer og Carlsbergfondet.
Begivenheden foregår her:
Biblioteket Sønderborg
Salen, Nørre Havnegade 15, 6400, Sønderborg
Læs mere om eventet og køb en evt. billet her.

Far på færde
2025-11-12 10:00 - 12:00 | Biblioteket Sønderborg, Børnebiblioteket, Nørre Havnegade 15, Sønde, 6400, Danmark
Er du far på barsel eller går du hjemme med dit barn?
Så kom ned på Børnebiblioteket og få et fællesskab med andre fædre og deres børn.
“Far på færde” finder sted hver onsdag formiddag kl. 10.00-12.00, hvor I kan mødes til leg, snak og hyggeligt samvær i Børnebiblioteket.
Tilbuddet er helt uforpligtende, og I kan komme og gå, som det passer jer.
For fædre med børn i alderen 0-1½ år.
Begivenheden foregår her:
Biblioteket Sønderborg
Børnebiblioteket, Nørre Havnegade 15, 6400, Sønderborg
Læs mere om eventet og køb en evt. billet her.

Godnathistorie og fællesspisning
2025-11-12 17:00 - 18:30 | Ulkebøl Kirke, Kaplenivej 2, Sønderborg, 6400
Tag børnene, deres bamser og hovedpuden under armen og kom til Ulkebøl Kirke.
Vi har gjort klar i kirken med hynder og sækkestole, som man kan slænge sig i.
Vi begynder med en kort gudstjeneste for familier med børn i alderen 2-8 år.
Yngre og ældre søskende er naturligvis også velkomne.
Bagefter spiser vi sammen i Degnegården, og du slipper for opvasken.
Pris pr. familie 50 kr. for at deltage i måltidet.
Tilmelding på vores hjemmeside: www.ulkeboelkirke.dk

Sissel-Jo Gazan
2025-11-12 19:00 - 21:00 | Biblioteket Sønderborg, Nørre Havnegade 15, Sønderborg, 6400, Danmark
Forfattersamtale om “I en dråbe”
Tag med til Næstved anno 1989, når Sissel-Jo Gazan fortæller om sin seneste roman, I en dråbe. I en dråbe er den første bog i en ny trilogi, på samme tid en krimi og en gribende fortælling om familieskæbner i flere generationer.
I romanen går Merethe ud for at poste et brev efter et skænderi med sin 17-årige datter Mia, og kommer ikke tilbage. Dagene går, og hun er sporløst forsvundet. Hendes to døtre, Mia og Lea, og manden Finn er i chok over, hvad der kan være sket. En storstilet politiefterforskning går i gang, og efterhånden peger pilen på Finn. Hvor var han, den aften Merethe forsvandt, og hvorfor lyver han så meget?
Unge Mia er overbevist om sin fars uskyld, men da hun selv går i gang med at pille i sandheden om sin mors forsvinden, indser hun, at hun ikke kender sin egen virkelighed.
Bestsellerforfatter Sissel-Jo Gazan er cand.scient. i biologi fra Københavns Universitet, og den naturvidenskabelige baggrund skinner tydeligt igennem i hendes populære krimier og spændingsromaner. Sissel-Jo Gazan debuterede som romanforfatter i 1995, og det store gennembrud kom med videnskabskrimien Dinosaurens fjer i 2008. Bogen vandt stor popularitet hos både publikum og anmeldere og modtog DR Romanprisen og er endda blevet kåret som Danskernes Yndlingskrimi 2000-2010. Senest modtog Sissel-Jo Gazan i 2023 Blixenprisen for Årets Krimi for Uglens øje.
Denne forfattersamtale tager dig med ind i en fortælling om tilhørsforhold og blodets bånd, om traumer, der går i arv og om kampen for retfærdighed i en uretfærdig verden. I en dråbe er en episk familieodysse, en roman om at være på kant med samfundet, om at gå sine egne veje og bryde med omverdenens forventninger, og om at finde hjem.
I samtale med Line Kveiborg.
Begivenheden foregår her:
Biblioteket Sønderborg
Salen, Nørre Havnegade 15, 6400, Sønderborg
Læs mere om eventet og køb en evt. billet her.

Foredrag med Doddy Møller Bach
2025-11-12 19:00 - 21:00
Nordborg Lokalhistoriske Arkiv afholder foredrag Doddy Møller Bach fra Sillerup.
Doddy har i nogle år arbejdet i Sydbank filialerne Havnbjerg og Guderup.
I mange år har hun interesseret sig for sønderjyske dialekter. Opsamlet fra områderne i Gram, Nordals og nu Haderslev området.
Hun har udgivet sin egen bog Gårdnissen Marinus, på sønderjysk vel at mærke.
Doddy er bestyrelsesmedlem i æ Sønderjysk forening og aktiv i Fjelstrup og omegns lokalhistoriske arkiv.
Til foredraget har hun også sin besøgshund med og fortæller naturligvis lidt om arbejdet med den.
Entre: 50,00 kroner inklusive kaffe og kage. Tilmelding nødvendigt.
Telefon 5211 0829 (onsdage eller fredage mellem 10:00 og 14:00) eller mail Arkiv@norlak.dk

Onlineberatung auf Deutsch für mögliche Jobzuzügler
2025-11-13 14:20 - 15:30
Spielst du mit dem Gedanken, in der Gemeinde Sønderborg zu arbeiten und zu leben? Dann nehme an unserer Onlineberatung mit dem Zuzüglerservice Sønderborg teil. In der Gemeinde Sønderborg suchen wir insbesondere nach Ingenieure, Gesundheitspersonal (Altenpfleger, Krankenpfleger, Ärzte, Hebammen), Kellner und Köche sowie Handwerker aller Art.
Während der Sitzung erhälst du Informationen zu folgenden Themen:

Jobsuche und Bewerbungswebinare
Dänischkurse
Wohnmöglichkeiten
Kindergärten und Schulen
Kultur- und Freizeitmöglichkeiten

Bei detaillierteren Fragen zu u.a. Steuern, Aufenthaltsgenehmigung, Krankenkasse, Kauf einer Immobilie etc. wirst du an jene Behörden und Instanzen weitergeleitet, die über das nötige Spezialwissen verfügen. Darüber hinaus hast du die Möglichkeit, Fragen zu stellen sowie andere, mögliche Zuzügler aus deutschsprachigen Ländern kennenzulernen.
Unter www.sonderborg.dk/zuzugler findest du viele wertvolle Informationen, die deinen Umzug in die Gemeinde Sønderborg erleichtern. Wir haben auch eine “Schritt für Schritt-Anleitung” zur Auswanderung nach Dänemark/Sønderborg für dich zusammengestellt.
Um an der Onlineberatung teilnehmen zu können, muss man das Interesse an einer Arbeit in der Gemeinde Sønderborg haben und sich online anmelden. Du erhälst dann ein Bestätigungsschreiben mit einem Anmeldelink.
Die Onlineberatung findet auf Deutsch und überwiegend an Donnerstagen von 14.20 bis 15.30 Uhr statt.
Termine in 2025:
13. November 2025 und 11. Dezember 2025.
Vorläufige Termine in 2026:
22. Januar, 19. Februar, 19. März, 23. April, 21. Mai, 18. Juni 2026.

Skønlitterær aktivisme
2025-11-13 16:00 - 17:00 | Biblioteket Sønderborg, Nørre Havnegade 15, Sønderborg, 6400, Danmark
Fælleslæsning for unge
Er du nysgerrig på fællesskaber, hvor du ikke skal præstere – bare være?
Så kom med til et poetisk pusterum for unge, hvor vi dykker ned i korte tekster, digte og historier, og lader dem åbne op for samtale, stilhed og refleksion. Det kaldes fælleslæsning – en metode, hvor vi læser højt, mærker efter og (måske) deler det, der rører sig.
Skønlitterær aktivisme er et safe space for dig, der mærker noget. Fælleslæsningen faciliteres af Isabell, litteraturelsker og uddannet læseguide – i samarbejde med Læseforeningen.
Mød bare op

Begivenheden foregår her:
Biblioteket Sønderborg
M3.3, Nørre Havnegade 15, 6400, Sønderborg
Læs mere om eventet og køb en evt. billet her.

High5Girls Sønderborg x Danfoss: Design robotter hos Danfoss (for piger 13-16 år)
2025-11-13 16:00 - 19:00
For piger 13-16 år

Er du nysgerrig på, hvordan man går fra en god idé til et færdigt produkt? I dette forløb kigger vi bag kulisserne hos Danfoss Drives i Gråsten og lærer at tænke som en designer og robotingeniør.

På den første workshop besøger vi robotterne i produktionen, og bagefter lærer du selv, hvordan man programmerer intelligente mobile robotter, og hvad man kan bruge dem til.
I de næste to workshops dykker vi ned i den kreative proces bag produktudvikling. Vi starter med ideer, skitser og slutter med en færdig prototype af din egen stemningslampe med unikke farver og lysmønstre, der kan tilpasses dit humør og skabe den perfekte atmosfære i dit værelse.
Vi lærer, hvordan man udvikler produkter med 3D-design og bygger dem med en 3D-printer. I den følgende uge vil vi bruge LED’er til at vække lampen til live og selv programmere den, så den bliver intelligent.
Du skal møde vores inspirerende rollemodeller, bl. a. Minette, elektronikingeniør, og Sabrina, robotingeniør.

Ingen erfaring er nødvendig – medbring blot din nysgerrighed og kreativitet!
Der vil også blive mulighed for nye venskaber, hygge og en masse gode snacks.

Hvor? Danfoss Drives, Gråsten
Program – 3 hverdage kl 16.00-19.00
START:
Torsdag d. 13. november: Mød robotterne
Tirsdag d. 20. januar: Del 1. Design din egen intelligente stemningslampe
Tirsdag d. 27. januar: Del 2. Design din egen intelligente stemningslampe

Vi glæder os til at se dig!
Der er plads til 15 piger – først-til-mølle princippet
Tilmeld dig her: https://high5girls.dk/events/design-robotter-hos-danfoss/
Spørgsmål kan sendes til Marianne på ma@high5girls.dk

En anden forståelse af forståelse med Claus Münchow og Hans Gammeltoft-Hansen
2025-11-13 17:00 - 19:00 | Biblioteket Sønderborg, Nørre Havnegade 15, Sønderborg, 6400, Danmark
I denne TALKS om torsdagen vil Claus Münchow og Hans Gammeltoft-Hansen have en samtale under titlen “En anden forståelse af forståelse”.
Hvad vil det sige at forstå? Og hvordan kan vi overhovedet være sikre på, at vores erkendelse af virkeligheden holder?
I denne TALK inviterer tidligere lektor Claus Münchow dig med på en filosofisk rejse ind i erkendelsens grænseland. Du kan forvente en TALK inspireret af ånden i Niels Bohrs tænkning og af to centrale “anomalier”, der rokker ved videnskabens gængse forståelse af virkeligheden.
Med afsæt i bøgerne En anden forståelse af forståelse og Arven efter Niels Bohr kredser samtalen om begreber som selvreference og komplementaritet – og om, hvad det betyder, at vi iagttager den verden, vi selv er en del af. Det handler om bevidsthed, virkelighed, den frie vilje – og måske et spirende paradigmeskifte i vores måde at begribe os selv og verden på.
Samtalen modereres af professor emeritus og tidligere Folketingets Ombudsmand Hans Gammeltoft-Hansen. Udover sin juridiske karriere har han markeret sig som en central stemme i den offentlige debat – med særligt fokus på retssikkerhed, etik og demokratisk dannelse. Han har været formand for flere kommissioner og spillet en væsentlig rolle i udviklingen af danske retsprincipper. Samtidig har han i mange år fulgt Claus Münchows tænkning som tæt faglig og filosofisk sparringspartner.
TALKS om torsdagen
Samtaleserie om samfund, videnskab og kultur
Torsdage på Biblioteket Sønderborg bliver efterårets mødested for alle, der ønsker at blive klogere og mærke verden på nye måder. Med serien TALKS om torsdagen inviterer vi til en række dybdegående oplæg og samtaler, hvor faglighed og formidling går hånd i hånd.
I en tid hvor information er overalt, bliver det vigtigere end nogensinde at finde de stemmer, der virkelig har noget på hjerte, og som taler ud fra viden, der bygger på videnskab, forskning og substans. Derfor har vi inviteret forskere, kunstnere og formidlere med særlig indsigt i alt fra fysik og geografi til musik, kunst og poesi. Det er mennesker, der kan løfte det komplekse og gøre det både nærværende og forståeligt.
TALKS handler ikke kun om at lytte. Det handler også om at dele. Om at stille spørgsmål, undre sig og blive inspireret – sammen med andre. Serien skaber rum for refleksion og dialog om emner, der former både samfund og menneskeliv. TALKS-serien tager afsæt i bibliotekets kerneværdi, som er at give adgang til viden, indsigt og livslang læring.
Velkommen til TALKS om torsdagen – hvor idéer mødes, og horisonter udvides.
Begivenheden foregår her:
Biblioteket Sønderborg
Salen, Nørre Havnegade 15, 6400, Sønderborg
Læs mere om eventet og køb en evt. billet her.

Nak og Æd i Lysabild
2025-11-13 19:30 - 21:00 | Lysabild Børneunivers, Lysabildgade 2, Lysabild, 6470
Jørgen Skouboe kommer til Lysabild med foredraget “Nak og Æd” torsdag d.13/11 kl 19.30 på Lysabild Skole.
Jørgen Skouboe Møller startede på Danmarks Radio i 1977, hvor han blev ansat som produktionsleder. Jørgen Skouboe er sidenhen blevet kendt som naturmanden i programmerne: DR-Derude, Frilandshaven og Nak & Æd på DR2, hvor han med stor iver og smittende engagement har præsenteret nye og spændende måder at bruge både haven og naturen på i samarbejde med Nikolaj Kirk.
I alt er det gennem årene blevet til over 100 programmer på DR2 om det at være aktiv i og med naturen, som han også holder et underholdende og oplysende foredrag om Jagt og Mad. Udover jagt har Jørgen en stor passion for pileflet, kano- og kajakbygning, langbuer og ikke mindst biavl.
Nak & Æd.
I dette Jørgen Skouboe foredrag fortæller han om sit arbejde med programrækken Nak & Æd og om sin holdning til jagt. Smager en husmår godt? Og hvorfor er der så mange, der kigger med når Jørgen holder foredrag?
Efter pausen fortsætter han med foredraget Jagt & Mad i Norden.
Jørgen fortæller om jagten på Nordens vildt og om mødet med vores Nordiske brødres jagtkultur. Jagten på White Tail i Finland var en jagtform, som Jørgen aldrig havde drømt om. På Svalbard skød han en Remmesæl midt i isbjørnens spisekammer og i Grønland frøs det minus 38 grader, da han endelig stod overfor Moskus oksen. Vi skal også høre om jagten på Urfuglen i Sverige, Rensdyret på Island, Mallemukken på Færøerne og om fiskeriet efter Helleflynder på Lofoten der ligger 350 km ude i Norskehavet.
Billetpris 175kr plus gebyr for 2 timers foredrag inkl. pause.

STOLT
2025-11-13 19:30 - 21:30 | Søndeborg Teater, Strandvej 1, Sønderborg, 6400
STOLT – et musikalsk Danmarksportræt baseret på designeren Nicholas Nybros nutidige folkedragter skabt i forbindelse med udstillingsværket af samme navn på Designmuseum Danmark

Anmeldt og anbefalet
2025-11-14 10:00 - 12:00 | Biblioteket Sønderborg, Nørre Havnegade 15, Sønderborg, 6400, Danmark
Jes Stein Pedersen anbefaler årets bedste bøger
Få inspiration til de næste mange gode læseoplevelser, når litteraturkritikeren anbefaler ny litteratur. Der stilles skarpt på de nyere udgivelser, der har gjort særligt indtryk på den garvede anmelder.
Jes Stein Pedersen er journalist og litteraturkritiker og er kendt fra sin tidligere værtsrolle på DR2’s Deadline. Han er uddannet cand.phil. i samfundsfag og har tidligere arbejdet som kulturredaktør på bl.a. Politiken. I dag fungerer han som litteraturanmelder og vært for podcasten Bogfolk.
Jes Stein Pedersen har desuden forfattet og redigeret en række bøger, heriblandt: Drømme om Danmark, Med forbehold for isbjerge – essays fra Opløsningstiden og Fra Kamp til Kultur. I 2009 modtog han Kunstrådets formidlingspris.
Begivenheden foregår her:
Biblioteket Sønderborg
Salen, Nørre Havnegade 15, 6400, Sønderborg
Læs mere om eventet og køb en evt. billet her.

Allan Olsen: Vi fossiler
2025-11-14 20:00 | Sønderborg Teater, Strandvej 1, Sønderborg, 6400, Danmark
“Vi der ligger lige midt imellem: Vi er for knarvorne til at hoppe på el-bil-hysteriet. Og trods alt stadig for unge til at vi kan bruges som brændstof”.
I dette efterår diesel-ruller Allan Olsen og hans lille crew ud på endnu en massiv solo-turné, med de nyeste, de ældste og de særeste påhit…
Okay, der er måske ikke meget “K-pop” over Olsen. Men meget i Allan Olsens lange karriere tyder på, at der – heldigvis – er både plads til og brug for en dansk sangskrivning, der ganske uhæmmet jonglerer med
emner, ord og vendinger, som ingen har hørt dem før. I hvert fald ikke en sang.
Overalt i Olsens store bagkatalog støder man på finurligheder og skarpe betragtninger som intet andet sted i dansk popkultur.
Olsens repertoire dyrkes næsten fanatisk i en stor fanskare, som sætter i en ære i at kunne memorere hver eneste stavelse i deres yndlings-sange i trubadurens massive sangkatalog.
Allan Olsen har spillet tusindvis af koncerter i ind- og udland, indspillet 19 albums, og udgivet de to bestseller-bøger, “Tilfældigt Strejfet” og “Laksetrappen”. Alligevel er det som scene-kunstner såvel med band som ganske solo at Olsen for alvor finder sin metiér.
I rampelyset krydrer han garvet og overlegent sine shows med anekdoter, tossede vinkler og ren stand-up i et enestående mix af ekvilibrisme og anarki. Således uden en forberedt spille-liste eller andet af dét, Allan Olsen betragter som snyd på en scene.
Olsens udgangspunkt er altid, at den optrædende og publikum sammen skaber koncertens øjeblik. Dét øjeblik man husker når man går hvert til sit.
Glæd jer – det gør Allan!

Allan Olsen // Sønderborg Teater
2025-11-14 20:00 - 22:30 | Sønderborg Teater, Strandvej 1, Sønderborg, 6400
VI FOSSILE(R)
“Vi der ligger lige midt imellem: Vi er for knarvorne
til at hoppe på el-bil-hysteriet. Og trods alt stadig
for unge til at vi kan bruges som brændstof”.
I dette efterår diesel-ruller Allan Olsen og hans lille
crew ud på endnu en massiv solo-turné, med de
nyeste, de ældste og de særeste påhit…
Okay, der er måske ikke meget “K-pop” over Olsen.
Men meget i Allan Olsens lange karriere tyder på, at
der – heldigvis – er både plads til og brug for en dansk
sangskrivning, der ganske uhæmmet jonglerer med
emner, ord og vendinger, som ingen har hørt dem før.
– I hvert fald ikke en sang.
Overalt i Olsens store bagkatalog støder man på
finurligheder og skarpe betragtninger som intet andet
sted i dansk popkultur.
Olsens repertoire dyrkes næsten fanatisk i en stor
fanskare, som sætter i en ære i at kunne memorere
hver eneste stavelse i deres yndlings-sange i
trubadurens massive sangkatalog.
Allan Olsen har spillet tusindvis af koncerter i
ind- og udland, indspillet 19 albums, og udgivet
de to bestseller-bøger, “Tilfældigt Strejfet” og
“Laksetrappen”. Alligevel er det som scene-kunstner
såvel med band som ganske solo at Olsen for alvor
finder sin metiér.
I rampelyset krydrer han garvet og overlegent sine
shows med anekdoter, tossede vinkler og ren stand-up
i et enestående mix af ekvilibrisme og anarki. Således
uden en forberedt spille-liste eller andet af dét,
Allan Olsen betragter som snyd på en scene…
Olsens udgangspunkt er altid, at den optrædende
og publikum sammen skaber koncertens øjeblik.
Dét øjeblik man husker når man går hvert til sit.
Fra den 16. oktober lister solisten Olsen den bedagede
diesel-hakker ud fra garagen, og parkerer den
garanteret i nærheden af jer…
Glæd jer – det gør Allan!

Turen går til Hamborg med Janz
2025-11-15 19:30 - 21:00 | Koncertsalen Alsion, Alsion 2, Sønderborg, 6400, Danmark
Felix Mendelssohns oratorium Elias er en dramatisk og gribende skildring af profeten Elias’ liv – fyldt med storslåede korpassager, inderlige arier og kraftfulde musikalske kontraster. Værket emmer af dramatik, fra stormende himmelfænomener til dybt personlige bønner, og har begejstret publikum siden uropførelsen i 1846.

Når vi i 2025 fremfører dette monumentale oratorium, er det med en kender af genren ved roret: Matthias Janz. Som en af de mest erfarne dirigenter inden for kor- og oratorierepertoiret har han i årevis været en uvurderlig samarbejdspartner for Sønderjyllands Symfoniorkester og bidraget til at forme dets kunstneriske profil. Man siger, at ude er godt, men hjemme bedst. Sønderjylland og Sydslesvig er vores musikalske hjemmebane, hvor vi gennem årene har delt utallige store oplevelser med publikum. Men denne gang glæder vi os til også at præsentere Elias i en af Tysklands mest berømte koncertsale – Laeiszhalle i Hamborg.

Ca. 1 time og 30 minutter uden pause

Program:
F. Mendelssohn: Elias, Oratorium
Dirigent:
Matthias Janz
Solister:
Johanna Winkel, sopran
Wibeke Lehmkuhl, alt
Ilker Arcayürek, tenor
Johann Kristinsson, bas
Kor:
Flensburger Bach-Chor

November-Solisterier
2025-11-16 14:00 - 15:00 | Café Alsion, Alsion 2, Sønderborg, 6400
Fire hænder, et flygel. Gratis entre.
Pianisterne Rikke Sandberg og Kristoffer Hyldig vil sammen vise, hvor fedt et flygel kan lyde. Glæd jer allerede nu til en vidunderlig eftermiddag med klavermusik.
Cafe Alsion tilbyder salg af en frokostplatte, kaffe og kage. Det kan være en god ide at bestille på forhånd, da pladserne fyldes hurtigt.
Solisterier er et samarbejde mellem Dansk Solistforbund, Koncertsalen Alsion, Cafe Alsion og Sønderborg Kommune. Læs mere om Solisterier.

Verdensklasse jazzvokalist gæster Sønderborg Jazzclub
2025-11-16 15:00 - 17:00 | Sønderborghus, Martin Nyrops Plads 2, Sønderborg, 6400
Den internationalt anerkendte jazzsangerinde Lucy Yeghiazaryan – en af tidens mest omtalte vokalister på New Yorks jazzscene – gæster Sønderborghus til en eksklusiv koncertoplevelse med jazz i absolut verdensklasse.
Lucy Yeghiazaryan er kendt for sin klassiske, elegante jazzstemme og sin særlige evne til at skabe en intim og nærværende kontakt med sit publikum. Med et repertoire bestående af både jazzstandards og egne kompositioner inviterer hun lytteren ind i sit liv og sine historier – på en måde, kun de allerbedste sangskrivere formår.
Siden hun flyttede til New York i 2015, har Lucy udgivet fem anmelderroste album, turneret i både Nordamerika og Europa med navne som Harold Mabern, Emmet Cohen, Houston Person og Rodney Whitaker, og etableret sig som en af de mest markante stemmer på den internationale jazzscene.
Når Lucy indtager scenen i [byens navn], flankeres hun af tre af Skandinaviens mest efterspurgte jazzmusikere:

Magnus Hjorth – piano

Graig Earle – kontrabas

Cornelia Nilsson – trommer

Sammen formidler kvartetten jazztraditionen med både respekt, nerve og et nutidigt udtryk – en sjælden kombination, der rammer både jazzkendere og nye lyttere lige i hjertet.
Glæd dig til en eftermiddag, hvor du kan læne dig tilbage, lade dig forføre af Lucy Yeghiazaryans varme, intime stemme – og blive ført direkte til stemningen fra en ægte New York jazzklub.

Spillemandsmessen
2025-11-16 16:00 - 17:00 | Sct. Marie Kirke, Sønderborg, Kirketorvet, Sønderborg, 6400
Kom til en festlig musikgudstjeneste i Sct. Marie Kirke, hvor værket SPILLEMANDSMESSEN opføres af Forældrekoret fra Sønderjysk Pigekor og Drengekor, Sct. Marie Kirkes Motetkor og medarbejderkoret på LINAK. Korene akkompagneres af De Nord-Alsiske Spillemænd.Mads Jakob Jakobsen er præst ved gudstjenesten og Mette Rasmussen dirigerer.Der er gratis adgang og dørene åbner kl. 15.30

LitteraturBINGO
2025-11-17 11:00 - 12:00 | Biblioteket Gråsten, Ahlmannsparken, Gråsten, Syddanmark, 6300, Danmark
Bogholderiet inviterer på en litterær rejse og vind fantastiske præmier ved at lytte og krydse af på din bingoplade!
Tag med på en spændende rejse gennem litteraturen, og få et indblik i de romaner, der har gjort et helt særligt indtryk på de to
belæste bibliotekarer Frederikke Wiinholt og Hanne M. Sørensen.
Til LitteraturBINGO udleveres en bingoplade med en række ord til alle deltagere. Herefter læses et uddrag af en af romanerne højt, og så gælder det om at spidse ører og krydse af, når de ord, der forhåbentlig er på din plade, læses op.
Der er naturligvis gode gevinster på højkant til alle dagens vindere.
Begivenheden foregår her:
Biblioteket Gråsten
, Ahlmannsparken Ahlefeldvej 4, 6300, Gråsten
Læs mere om eventet og køb en evt. billet her.

Læseklubben
2025-11-17 16:00 - 17:30 | Biblioteket Sønderborg, Nørre Havnegade 15, Sønderborg, 6400, Danmark
Biblioteket Sønderborg har en læseklub for de hardcore læsere i alderen 12-16 år
Vi mødes mandage i ulige uger og snakker sammen om den bog, vi har læst. Vi har det smaddersjovt, snakker om litteratur og oplever også kulturelle ting sammen.
Skal du være med?
For børn og unge 12-16 år.
Tilmeld dig Læseklubben ved at sende en mail til Karla på kaje@sonderborg.dk

Begivenheden foregår her:
Biblioteket Sønderborg
Niveau p1, lokale Mp1.1, Nørre Havnegade 15, 6400, Sønderborg
Læs mere om eventet og køb en evt. billet her.

Yahya Hassans familie fortæller
2025-11-17 17:00 - 18:30 | Biblioteket Sønderborg, Nørre Havnegade 15, Sønderborg, 6400, Danmark
En samtale med Abdullah Hassan og Steffen Stubager
Hvordan oplever man det, når ens familiehistorie bliver landskendt? Og hvordan føles det at miste en bror, der både var en kontroversiel figur og en vild poetisk stemme?
I bogen Familien Hassan (2024) tager Yahya Hassans mor og søskende – Kawther, Khadeeja, Abdullah og Abd Al-Salam – ordet, og deler deres personlige fortællinger om digteren selv, deres fælles oplevelser af barndommen i Trillegården, vold, anbringelser, kriminalitet og systemsvigt. Men også om kærlighed, poesi og kampen for at forstå hinanden.
Abdullah Hassan har taget initiativ til at samle familien og føre Yahyas fortælling videre.
”Jeg har hele mit liv troet, at jeg kendte min familie og mit ophav. Vores styrker og svagheder, glæder og sorger, tanker og følelser. Det er gået op for mig, at jeg ikke ved det hele. Vi føler os derfor forpligtede til at fortælle vores historie, for der er tusindvis af familier som vores. Nøgleordet er forståelse. Jeg tør slet ikke tænke på, hvor meget der kunne være anderledes, hvis jeg alene var bedre til at tale med og lytte til andre mennesker.”
Nu træder han selv frem for at tale om bogen og de mange lag i historien – fordi det er vigtigt, og fordi vi alle kan lære noget af det. Sammen med journalist og forfatter Steffen Stubager, der har fulgt familien tæt, deler han deres fortælling og ikke mindst, hvordan berømmelsen påvirkede familien.
Mød Abdullah og Steffen til en stærk, rørende og vigtig samtale om familie, identitet og kampen for at blive hørt.

At leve og skrive i versaler
Yahya Hassan (1995-2020) var en af århundredets vildeste og mest kontroversielle stemmer i dansk litteratur. Hans debutdigtsamling, Yahya Hassan, tog i 2013 kulturscenen med storm med sin rå kritik af vold, ghettoer og magthavere, og blev den mest sælgende debutdigtsamling nogensinde med mere end 120.000 solgte eksemplarer. Yahya blev kun 24 år, men hans to digtsamlinger Yahya Hassan (2013) og Yahya Hassan 2 (2019), der skildrede en barsk barndom i Aarhus Vest, har haft en varig indflydelse på dansk poesi.
Begivenheden foregår her:
Biblioteket Sønderborg
Salen, Nørre Havnegade 15, 6400, Sønderborg
Læs mere om eventet og køb en evt. billet her.

Karlas Tju-Hej i Nordborg
2025-11-18 09:30 - 10:00 | Biblioteket Nordborg, Løjtertoft 7, Nordborg, 6430, Danmark
Tag dine små børn med til hygge og sjov på et bibliotek nær dig
Børnebibliotekaren Karla har instrumenter, bamser og rasleæg med i sin kuffert, og det hele bliver aktivt brugt.
Vi synger både nye og gamle børnesange, og vi har altid en hyggelig formiddag sammen.
For børn 0-3 år og deres voksne.
Begivenheden foregår her:
Biblioteket Nordborg
, Løjtertoft 7, 6430, Nordborg
Læs mere om eventet og køb en evt. billet her.

Læseheltene
2025-11-18 14:30 - 15:30 | Biblioteket Gråsten, Ahlmannsparken, Gråsten, Syddanmark, 6300, Danmark
Kunne du tænke dig at blive en helt?
Så meld dig til Læseheltene, hvor alle med lyst til at læse mødes.
Sammen læser vi, snakker om bøger og anbefaler de bedste til hinanden. Der er altid saft på kanden og lidt godt til ganen.
For børn i 4.-5. klasse.
Tilmeld dig Læseheltene ved at sende en mail til Lita på lpes@sonderborg.dk
Begivenheden foregår her:
Biblioteket Gråsten
, Ahlmannsparken Ahlefeldvej 4, 6300, Gråsten
Læs mere om eventet og køb en evt. billet her.

Kunstig intelligens: fra IT til samfund – Livestreaming fra Aarhus Universitet
2025-11-18 18:45 - 21:00 | Biblioteket Sønderborg, Nørre Havnegade 15, Sønderborg, 6400, Danmark
SØNDERBORG: Kunstig intelligens er på rekordtid gået fra at være sci-fi til at blive en integreret del af vores hverdag. En højest nyttig teknologi der forventes at kunne effektivisere store dele af vores samfund og liv. Men hvor fører det hen, og hvordan virker den?
Kunstig intelligens er på rekordtid gået fra at være et nørdet sci-fi emne til at blive en uomgængelig del af hverdagen. Det findes overalt, fra store sprogmodeller til græsslåningsrobotter. Tilsyneladende er det en nyttig teknologi, der kan effektivisere en lang række sektorer i samfundet og gøre mange aspekter af vores liv lettere, men samtidig er der en vis frygt for, hvordan det kan ændre ”livet som vi kender det”. Hvad bør vi vide og hvad kan vi tro på i omgangen med det?
I første del af foredraget vil professor i datalogi Kasper Green Larsen tage os ind i maskinrummet og forklare de underliggende idéer der har gjort kunstig intelligens muligt.
I anden del vil professor i antropologi Andreas Roepstorff afsøge, hvordan kunstig intelligens kan ændre vores samfund, måden vi omgås med hinanden på og måske endda vores forhold til os selv.
Foredragsholderne
Kasper Green Larsen er uddannet i datalogi ved Aarhus Universitet med en ph.d.-grad i 2013. Siden februar 2022 har han været professor ved Institut for Datalogi på Aarhus Universitet og leder til dagligt sektionen for Algoritmer, Data og Kunstig Intelligens.
Hans forskning fokuserer på teoretisk datalogi, især design og analyse af algoritmer, datastrukturer, machine learning og kryptografi.
Andreas Roepstorff er professor i antropologi ved Institut for Kultur og Samfund, Aarhus Universitet.
Offentlige foredrag i Naturvidenskab
Foredraget er en del af serien ”Offentlige foredrag i Naturvidenskab”, som er foredrag der livestreames fra Søauditorierne, Aarhus Universitet. Her har du mulighed for at komme tættere på de nyeste opdagelser og erkendelser inden for naturvidenskab.
Niveauet er højt, og du vil blive udfordret, men du kan få udbytte af alle foredrag uanset dine faglige forudsætninger. Der er fri entré til de alle foredragene.
Man kan stille spørgsmål til forelæseren under foredraget ved at sende en sms eller et tweet.
Foredragsserien arrangeres af Science and Technology, Aarhus Universitet, og udbydes i samarbejde med værter i en række byer og Carlsbergfondet.

Begivenheden foregår her:
Biblioteket Sønderborg
Salen, Nørre Havnegade 15, 6400, Sønderborg
Læs mere om eventet og køb en evt. billet her.

Kunstig intelligens: fra IT til samfund – Livestreaming fra Aarhus Universitet
2025-11-18 18:45 - 21:00 | Biblioteket Gråsten, Ahlmannsparken, Gråsten, Syddanmark, 6300, Danmark
GRÅSTEN: Kunstig intelligens er på rekordtid gået fra at være sci-fi til at blive en integreret del af vores hverdag. En højest nyttig teknologi der forventes at kunne effektivisere store dele af vores samfund og liv. Men hvor fører det hen, og hvordan virker den?
Kunstig intelligens er på rekordtid gået fra at være et nørdet sci-fi emne til at blive en uomgængelig del af hverdagen. Det findes overalt, fra store sprogmodeller til græsslåningsrobotter. Tilsyneladende er det en nyttig teknologi, der kan effektivisere en lang række sektorer i samfundet og gøre mange aspekter af vores liv lettere, men samtidig er der en vis frygt for, hvordan det kan ændre ”livet som vi kender det”. Hvad bør vi vide og hvad kan vi tro på i omgangen med det?
I første del af foredraget vil professor i datalogi Kasper Green Larsen tage os ind i maskinrummet og forklare de underliggende idéer der har gjort kunstig intelligens muligt.
I anden del vil professor i antropologi Andreas Roepstorff afsøge, hvordan kunstig intelligens kan ændre vores samfund, måden vi omgås med hinanden på og måske endda vores forhold til os selv.
Foredragsholderne
Kasper Green Larsen er uddannet i datalogi ved Aarhus Universitet med en ph.d.-grad i 2013. Siden februar 2022 har han været professor ved Institut for Datalogi på Aarhus Universitet og leder til dagligt sektionen for Algoritmer, Data og Kunstig Intelligens.
Hans forskning fokuserer på teoretisk datalogi, især design og analyse af algoritmer, datastrukturer, machine learning og kryptografi.
Andreas Roepstorff er professor i antropologi ved Institut for Kultur og Samfund, Aarhus Universitet.
Offentlige foredrag i Naturvidenskab
Foredraget er en del af serien ”Offentlige foredrag i Naturvidenskab”, som er foredrag der livestreames fra Søauditorierne, Aarhus Universitet. Her har du mulighed for at komme tættere på de nyeste opdagelser og erkendelser inden for naturvidenskab.
Niveauet er højt, og du vil blive udfordret, men du kan få udbytte af alle foredrag uanset dine faglige forudsætninger. Der er fri entré til de alle foredragene.
Man kan stille spørgsmål til forelæseren under foredraget ved at sende en sms eller et tweet.
Foredragsserien arrangeres af Science and Technology, Aarhus Universitet, og udbydes i samarbejde med værter i en række byer og Carlsbergfondet.
Begivenheden foregår her:
Biblioteket Gråsten
Mødelokale 1, Ahlmannsparken Ahlefeldvej 4, 6300, Gråsten
Læs mere om eventet og køb en evt. billet her.

Alene i Afghanisten
2025-11-18 19:00 - 21:30 | Egen Kirke, Egen Kirkevej 2, Egen, Nordborg
Hanne Gasbjerg Hjulmand holder foredrag om at køre alene på motorcykel gennem Afghanistan.

Valgcafé på Ulkebøl Skole
2025-11-18 19:00 - 23:00 | Ulkebøl Skole, Kaplenivej 3, Ulkebøl, Sønderborg, 6400
Sønderborg Kommune inviterer til valgcafé på Ulkebøl Skole!
Festsalen på Ulkebøl Skole er centrum for en festlig og demokratisk valgaften. 🎉Vi åbner dørene til en offentlig valgcafé, hvor alle interesserede borgere kan følge med i valgresultaterne.
Hvad kan du glæde dig til?
✅ Storskærm med liveopdateringer af valgresultaterne
✅ Mulighed for at se landskampen i fodbold undervejs
✅ Salg af øl, vin og andre drikkevarer i Festsalen
📍 Tid og sted:
Festsalen på Ulkebøl Skole, Kaplenivej 3, 6400 Sønderborg
🕖 Åben fra kl. 19.00 til 23.00
Ingen tilmelding nødvendig – alle er velkomne!
👉 Tag en ven under armen og kom med til en spændende aften i demokratiets tegn!
